"Ǎ bod bə́ évág, mínā mālóe; kíŋ dzama yalóē mínā bod. 5Míná bisúgúlu, yə́gan okálá, mína məkúd, yə́gán sósōō ǹtsogán. 6Vógólán nā, amú mə bələ́ mim̀faŋ mí mǎm yā á kǎd mínā, mayái biyé bí anyu byáma, nə́ mə́ kúlī mína bibúg bí sósōō. 7Owé, bə́bə́lá énye anyu dámā láyi kɔ́bɔ, biyé bí anyu byáma byávīnī é dzam á nə́ ábē. 8Bibúg bísə byákwí mā ânyu bí nə̄ sósōō, é dzam á nə́ mvol ngə́ ńkɔ̄d, lá sə́ kig étēde. 9Bísə̄ bí nə̄ bə́bə́lá ású ényɔ́ ā wóg byā, tə́tə̄lə́ ású ényɔ́ ā sɔm fəg. 10Yə́bə́gə ayə́gə́lə́ dáma, sə̌ kig mɔní, fəg a lodo anə́ ḿfūbán mvɔ́d. 11Amú fəg e nə ai m̀fí ábuí a lodo mətabí, tɔ miǹtámáŋ miziŋ myâvəgǎn kig ai dzɔ.